Torsdag morgen forsøgte en kvinde at slippe afsted med en pose varer fra Netto i Aalborg.

En 33-årig kvinde blev torsdag morgen anholdt for røveri i Netto på Vestre Alle i Aalborg. - Klokken 08:21 gik kvinden ind i butikken med en tom pose, som hun fyldte med varer for derefter at gå ud af butikken uden at betale. Da en mandelig medarbejder fra butikken vil standse kvinden slår, sparker og bider hun ham, fortæller vagtchef ved Nordjyllands Politi, Bruno Brix. Det lykkedes personalet at holde kvinden tilbage indtil politiet ankom. Hun er anholdt og sigtet for røveri.